Els experts "alerten" del final de totes les restriccions al Regne Unit - Converses a Catalunya\nEls experts “alerten” del final de totes les restriccions al Regne Unit\nUn grup d’experts mundials ha alertat que la decisió del primer ministre britànic Boris Johnson de posar fi a totes les restriccions per la pandèmia de la Covid-19 a partir del 19 de juliol suposa “una amenaça per al món” a causa de les probabilitats que es desenvolupin noves variants del virus.\nRecentment el nombre de casos diaris de Covid al Regne Unit ha superat els 50.000. Més important, el nombre de morts diaris està també a l’alça des de fa ja més d’un mes, aconseguint els 49 a finals de la setmana passada.\nActualment el Regne Unit és el tercer país del món (segons les xifres oficials dels governs) en nombre total de casos actius de Covid, tan sols superat per Indonèsia i Brasil. Per si fos poc, s’estima que el nombre diari de casos de Covid podria ascendir als 100.000 en qüestió de dies.\nTot això malgrat haver injectat ja més de 120 dosis de vacunes per cada 100 habitants. El 53% de la població britànica ja està totalment vacunada i el 70% ha rebut almenys una dosi, segons les xifres del Financial Times.\nLa premsa sensacionalista britànica insisteix a referir-se al 19 de juliol com el “Dia de la Llibertat”. El ministre de sanitat Sajid Javid (infectat de Covid recentment) va declarar malgrat tot que el govern no es plantejava fer marxa enrere, tot i que fonts governamentals han admès més recentment que certes mesures podrien tornar a ser necessàries.\nMentrestant, un grup de científics britànics va organitzar un esdeveniment en línia batejat “cimera internacional d’emergència” per denunciar la fi de les restriccions. Hi van participar diversos assessors i exassessors dels governs de Nova Zelanda, Itàlia, Israel, Àfrica de Sud, Austràlia i Taiwan.\nEls participants van signar un document en el qual van denunciar que la mesura tindria un “profund impacte nociu per a Anglaterra”. També van advertir que el fet que el Regne Unit sigui un dels hubs aeris més importants del món facilitaria l’expansió de noves variants.\nJohnson ha estat sota pressió constant del seu partit per aixecar les últimes restriccions. Fonts del seu govern apunten que val més patir una nova onada a l’estiu, quan la pressió en els hospitals és menor, que a l’hivern.\nÉs cert que la campanya de vacunació ha permès agilitzar molt el vincle entre el nombre total de casos nous i el de casos greus que requereixen ingrés a l’hospital.\nLes projeccions actuals apunten que en cas de reobertura total aquest estiu, les hospitalitzacions podrien arribar a la xifra diària de 2.000. Una quantitat que equival a la meitat de les registrades durant l’onada de Covid que va afectar el Regne Unit el gener passat, i per tant en principi manejable.\nLa combinació de factors que presenta el Regne Unit aquest estiu, amb una de les poblacions més vacunades d’Europa i al mateix temps amb el nombre més gran de nous casos, pot oferir un valuós cas d’estudi per entendre millor com evoluciona la pandèmia.\nL’aposta de Johnson i dels conservadors britànics és aconseguir el grau més gran d’immunitat col·lectiva mitjançant una combinació de vacunació i infeccions. El temps dirà si aquesta política poc ortodoxa té efecte.\nEn qualsevol cas, l’experiència britànica de l’hivern passat, que va poder facilitar l’aparició de la variant Alfa al sud de Londres, indica que l’estratègia de reobertura incondicional comporta greus riscos d’aparició de noves variants.\nLes projeccions actuals apunten que en cas de reobertura total aquest estiu, les hospitalitzacions podrien arribar a la xifra diària de 2.000 Click To Tweet


Caràtula del nou EP\n26/05/2020 - 06:00h\nDesprés d’un any de treball el grup vendrellenc de rap publica cinc cançons i un Bonus Track\nDesprés d’un any de creació, Joan Inglés i Balta Hurtado han publicat aquest primer treball, que consta de 5 cançons i un Bonus Track amb diferents col·laboracions.\nCala Bera va néixer com un projecte de rap social en català. Les seves composicions es basen en la crítica a la societat i al sistema. Tanmateix, el seu segell és molt penedesenc. No només els seus components són vendrellencs, sinó que també la seva productora Flufi Records i les seves lletres ho són, evocant molts espais de la capital baixpenedesenca en les seves lletres.\nDurant els últims mesos, han llençat dos singles del nou EP i han creat Escenes Confitades: cançons nascudes de reflexions durant el confinament, accessibles al seu perfil d’Instagram Cala_Bera. Finalment, van culminar aquesta etapa de producció i confinament amb el llançament del seu nou EP Volum I.


Regal de 1 Echo Dot (3a generació) - Altaveu intel·ligent amb Alexa per Punt de Subministrament per a totes les noves contractacions anuals de gas, llum, Servigas o Servielectric en Naturgy Ibèria. Oferta vàlida per a persones físiques que contractin abans del 31 de gener de 2020 o fins a esgotar existències de 10.000.\nQueden exclosos de la promoció els canvis de producte.\nPer a accedir a la promoció és imprescindible proporcionar una adreça de correu electrònic en el moment de la contractació.\nEn realitzar-se l'activació dels productes contractats, el client rebrà via email un codi promocional per a l'adquisició del regal en el site de Amazon. Els codis promocionals tenen validesa fins al 31 març de 2020, passada aquesta data els codis que no hagin estat utilitzats quedaran sense efecte.\nEn el cas de produir-se la baixa del servei contractat abans d'1 any, el client haurà de retornar el regal en bon estat de funcionament i en el seu embalatge original a Naturgy Ibèria mitjançant enviament postal. Els costos d'enviament correran a càrrec del client.


Educar i aprendre jugant - YouMeKids\nHomeReportatgesEducar i aprendre jugant\nParlem amb Núria Vila, cofundadora de Kinuma\n16/06/2016 Barbara Vastenavond Reportatges 0\nJugant al Cuboro - Foto: YouMekids\nEducar no és una tasca fàcil. Si a més ho volem fer a consciència inculcant valors i treballant d’una forma activa en formar personetes amb ments curioses, encara ho és menys.\nParlem amb Núria Vila, fundadora de Kinuma. Ella ens aporta alguns trucs per educar jugant!\nMarkos i Núria, fundadors de Kinuma – Foto: YouMeKids\nNúria Vila i Markos Krykorka, pares d’en Kilian (9 anys) i en Max (6 anys), van crear ara fa 8 anys una de les primeres botigues de jocs de taula educatius i joguines de fusta online del país. Casa seva, a les Franqueses del Vallès, és el paradís del joc. Sempre hi ha un joc nou per descobrir mons on experimentar sensacions, emocionar-se, viure i somiar. Benvinguts a Kinuma. És hora de jugar!\nCom va sorgir la idea de muntar una botiga de jocs de taula i joguines de fusta online?\nSembla un tòpic, però feia molt poc que havia tingut a en Kilian. Buscant joguines, vaig veure que l’oferta que teníem aquí no m’agradava.\nAmb què comparaves?\nAmb Alemanya. Vaig viure allà una temporada i, de fet, el meu home és alemany. Allà hi ha una gran cultura del joc. Mentre aquí els joves surten de festa, allà es queda per jugar. Jocs com el Carcassone, el Catan i l’Scrabble són uns imprescindibles en trobades familiars i d’amics. Aquí gairebé mai es treu un joc de taula.\nI vàreu decidir fer alguna cosa al respecte.\nSí! Durant un viatge en cotxe vam maquinar el projecte i ens vam il·lusionar. Volíem jocs i joguines de gran qualitat, fabricats amb materials naturals i ecològics, que proporcionessin llibertat de joc infinita i, sobretot, un entorn educatiu pel nostre fill.\nUna gran reivindicació en aquests temps “tan tecnològics”.\nSí! Els nens petits d’avui deixen cada vegada més de ser nens a una edat primerenca. Els meus nebots que ara tenen 18 anys, als 9-11 anys encara eren nens que jugaven amb joguines. Ara amb 4 anys els nens ja estan enganxats a les tablets. Fins i tot conec nens que amb un any i mig fan anar el YouTube a la perfecció.\nCom us ho feu a casa vostra per esquivar-ho?\nNo els hem prohibit mai jugar a videojocs, però sí hem decidit posar un temps màxim de 10 minuts al dia per fer-ho. Posem un temporitzador, tot i que a vegades hi ha un o dos minuts de regal. Però la veritat és que hi ha molts dies que ni es recorden de demanar-me el mòbil per jugar.\nÉs que tenen moltes alternatives.\nSí, hi ha una base de ben petits. A casa hi ha un munt de jocs de taula, material per fer manualitats, disfresses… Però si fos per ells, segurament mirarien més televisió, però nosaltres els proposem de jugar.\nUna tasca dura, la de ser pares conseqüents!\n(Riu) Sí, hem d’estar constantment interactuant. Però és un tema de valors, de voler compartir estones en família i d’educar jugant.\nCom s’educa jugant?\nHi ha un munt de jocs de taula que són molt més que diversió. Hi ha que treballen la visió espacial, el càlcul mental…\nPartida de Dobble amb el joc IQ-Candy de fons – foto: YouMeKids\nProposa’ns alguns d’aquests jocs.\nCódigo Secreto (+8), per exemple, és un joc per practicar les mates. Es tracta de desxifrar el codi secret d’una alarma d’un museu d’art. El codi només pot ser trobat fent càlculs molt precisos. Combinant daus i fent sumes, restes, multiplicacions i divisions, s’ha de trobar el resultat que correspongui amb els números del codi. El joc està enfocat com una missió d’agents secrets amb un taulell de joc molt xulo que escenifica el museu.\nEntesos: sense que se n’adonin, els nens estan practicant el càlcul mental per guanyar la partida. I per millorar el llenguatge?\nLetra a Letra (+10) és ideal en aquest sentit. És un joc de cartes on has d’esbrinar el més ràpid que puguis on comença i on acaba la paraula de la targeta i llegir-la en veu alta abans que ho facin els teus oponents.\nGenial: desxifrant paraules, practiquem el vocabulari. Això s’anima! I de lògica, en tens algun?\nHi ha un munt. Hi ha un de molt divertit: IQ-Candy (+7) és un puzle que enganxa. Té 60 desafiaments, amb diferents nivells de dificultat, amb l’objectiu de col·locar en un taulell totes les peces sense moure les que t’indica el repte.\nInteressant. Ara t’ho posaré més difícil. Un joc per practicar coneixements alternatiu al Trivial?\nTimeline (+8)! És un joc de cartes amb l’objectiu de col·locar invents, descobriments històrics i fins i tot experiments científics en l’espai temporal adequat. Has de fer servir tots els teus coneixements i la lògica per esbrinar per exemple si la pólvora va arribar abans o després que la pistola. Durant tot el joc et faràs aquest tipus de preguntes i, si saps la resposta, potser aconseguiràs ser el primer en desfer-te de totes les teves cartes i ser el guanyador.\nI quin joc recomanaries per a nens enganxats a la tablet?\nCom estan acostumats a jugar en solitari i superar reptes, haurien de ser jocs d’enginy a l’estil de Rush Hour (+8), on han d’escapar d’un embús de cotxes fent servir la lògica, o Colour Code (+5), un joc de cartes per desxifrar codis. En tots dos poden anar pujant nivells com en els videojocs. També el Gravity Maze (+8), un laberint de bales, és una bona opció.\nJugant al Rush Hour – Foto: YouMeKids\nLes escoles haurien de fer servir més aquest tipus de jocs?\nSí. De fet, els Jesuïtes, que sempre van per davant, ja van iniciar una renovació del sistema educatiu en aquest sentit. Un dels seus lemes és “Jugant s’aprèn”. A poc a poc les escoles van introduint jocs de construcció com el Cuboro (+5) o el Kapla (+3). També l’Story Cubes (+6) es fa servir a l’aula per inspirar redaccions. Però encara es podria aprofitar molt més tot aquest món.\nHi ha gent que es queixa que aquest tipus de jocs són cars.\nSí, hi ha qui diu que no s’ho pot permetre. En canvi no tenen problemes en gastar-se 150 euros en una Wii, en la nova versió de la Playstation o en una tablet de nova generació que en pocs anys estarà obsoleta. Un joc de construcció com el Cuboro, que té un preu similar, dóna joc a grans i petits… i durant diverses generacions! És un tema de valors i de voler compartir estones de qualitat amb els fills. Colliràs el que has sembrat!


Moles diamant PRO-Edger R | RUBI Tools\nLa gamma de moles de diamant RUBI PRO-Edger R, permeten realitzar, en sec, bisellats roms d'alta precisió en tot tipus de rajola ceràmica, pedra natural, artificial o sinteritzada.\nLa gamma està formada per moles variades que permeten obtenir bisellats roms de ràdio diferent, sempre, els millors resultats. Totes les moles de la gamma RUBI PRO-Edger presenten una unió dels grans de diamant mitjançant el sistema de soldadura al buit "vacuum brazed" que garanteix una alta resistència de la partícula de diamant, així com un alt rendiment de la mola.\nUtilitzar correctament les diferents granulometries ens permetrà aconseguir que les superfícies treballades quedin llises i homogènies. Obtenint així, els resultats desitjats i el millor rendiment dels nostres productes.\nTotes les moles de diamant RUBI PRO-Edger són d'ús exclusiu amb l'accessori per mini-esmoladores RUBI PRO-Edger. Es recomana utilitzar els queixals RUBI PRO-Edger a velocitats compreses entre les 9000 i les 12000 rpm\nRUBI aposta per la qualitat. Tots els nostres productes i eines són sotmesos a multitud de proves i rigorosos exàmens de qualitat per experimentats professionals, per aquest motiu les moles de diamant RUBI PRO-Edger s'han fabricat d'acord amb les directrius de la Norma EN-13236.\nEn RUBI coneixem la importància que té avui en dia l'eficiència i l'estalvi de temps, per aquest motiu, a l'igual que la resta de gammes del nostre catàleg, la gamma de queixal RUBI PRO-Edger està pensada per oferir als l'usuari un estalvi de temps i augmentar l'eficiència en el seu treball.\nVolem que tots els productes que tenim al mercat siguin reconeguts per la seva qualitat i la seva durabilitat. Aquest desig ha fet que la nostra marca sigui una de les més valorades a l'hora de donar solucions de qualitat a l'professional de la col·locació de rajola ceràmica i de la construcció.\nReferències i Models per a Moles diamant PRO-Edger R\nProduct card :: difference 434 days - Invert 0 - 1 significa que es menor que 0 - Available date :: 2021-04-18 10:36:46 MOLA R.10 GRA FI\nProduct card :: difference 434 days - Invert 0 - 1 significa que es menor que 0 - Available date :: 2021-04-18 10:35:13 MOLA R.5 GRA FI\nProduct card :: difference 434 days - Invert 0 - 1 significa que es menor que 0 - Available date :: 2021-04-18 10:35:58 MOLA R.10 GRA FI


One-Bedroom Apartment with Sea View in Kastel Kambelovac Kastela Croàcia - Ofertes d'hotels amb els MILLORS DESCOMPTES EN LÍNIA Atenció al Client\nOne-Bedroom Apartment with Sea View in Kastel KambelovacApartamentKastel Kambelovac, Kastela, Croàcia - Veure al mapaOne-Bedroom Apartment with Sea View in Kastel KambelovacVeure més fotosVeure més fotosVeure totes les 27 fotos\nTant si es tracta d'un viatge de plaer com si és de negocis, One-Bedroom Apartment with Sea View in Kastel Kamb és una elecció d'allotjament magnífica quan visiten Kastel Kambelovac. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, One-Bedroom Apartment with Sea View in Kastel Kamb és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, habitació familiar. L'ambient de One-Bedroom Apartment with Sea View in Kastel Kamb es reflexa en cada habitació. aire condicionat, calefacció, aparell de televisió, TV satèl•lit/cable, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Kastel Kambelovac, faci de One-Bedroom Apartment with Sea View in Kastel Kamb la vostra llar.


Curs en Confecció i Moda | Aulacat | Cursos online y presencials a Tarragona i Girona\nInicio > Cursos FP > Moda > Tècnic en Confecció i Moda\nCurs en Confecció i Moda\nEn Aulacat t'ajudem amb la preparació de totes les matèries, preparació del temari de les millors editorials, a través d'exàmens tipus test i una guia completa de tots els processos a seguir perquè obtinguis el títol d'una forma ràpida, econòmica i eficaç. Què vaig a aprendre i fer?\nConfeccionar, tant a mida com industrialment, peces, complements i altres articles en tèxtil i pell.\nPreparar màquines, equips i materials que intervenen en confecció i determinar els processos de confecció.\nTallar teixits, pells i altres materials tèxtils, a partir del patró.\nAcoblar peces d'articles tèxtils i de pell.\nRealitzar l'acabat de peces i complements en tèxtil i pell.\nElaborar patrons per a confecció a mida d'articles de vestir.\nRealitzar el manteniment de primer nivell en màquines i equips de confecció.\nEn establiments i indústries de confecció i moda, dedicades al preparat i tall de materials, a la producció de peces, a l'acabat industrial de peces i complements del vestir en tèxtil i pell i articles tèxtils per a la llar, usos industrials i esportius, en establiments dedicats a la realització de vestuari a mida.\nEspecialista en confecció.\nTallador de peces i articles tèxtils.\nOperador de màquines industrials de cosir i brodar.\nMarcador-tallador de peces i articles en tèxtil i pell.\nOperador de màquines d'acabat.\nEn Aulacat et preparem per obtenir el teu Títol de Tècnic en Confecció i Moda amb el contingut que marca el currículum del Ministeri d'Educació, perquè superis les proves lliures.\nMatèries tèxtils i pell.\nUna vegada finalitzat el curs amb una qualificació igual o superior a 5, l'alumne obtindrà un Certificat d'Aprofitament de Tècnic en Confecció i Moda, expedit per Aulacat.


El TC sentencia que l'Impost municipal de plusvàlues immobiliàries no pot gravar casos de pèrdues\nEl TC sentencia que l’Impost municipal de plusvàlues immobiliàries no pot gravar casos de pèrdues\nEl tribunal dictamina que no es pot aplicar un tribut sobre fets "que no siguin exponents d'una riquesa real o potencial"\nACN Madrid.-El Ple del Tribunal Constitucional ha estimat parcialment i per unanimitat la qüestió d’inconstitucionalitat plantejada pel Jutjat del Contenciós-Administratiu número 3 de Donostia en relació amb diversos articles de la Norma Foral 16/1989, de 5 de juliol, de l’Impost sobre l’Increment del Valor dels Terrenys de Naturalesa urbana del Territori Històric de Gipuzkoa. El Tribunal considera que l’esmentat impost és contrari al principi de capacitat econòmica, previst en l’article 31.1 de la Constitució. La norma qüestionada estableix un impost sobre la plusvàlua dels terrenys de naturalesa urbana, que es reporta en el moment en què es produeix la venda del bé i que es calcula de forma objectiva a partir del seu valor cadastral i dels anys (entre un mínim d’un i un màxim de vint) durant els quals el propietari ha tingut el bé.\nLa sentència recorda la doctrina del Tribunal Constitucional reitera que “en cap cas podrà el legislador establir un tribut prenent en consideració actes o fets que no siguin exponents d’una riquesa real o potencial”. És a dir, no podrà crear impostos que afectin a “aquells supòsits en què la capacitat econòmica gravada pel tribut sigui, no ja potencial, sinó inexistent, virtual o fictícia”. El TC insisteix a més que el principi de capacitat econòmica no només es predica del sistema tributari en el seu conjunt, sinó que ha d’estar present en cada impost concret. “No hi ha lloc en el nostre sistema per a tributs que no recaiguin sobre alguna font de capacitat econòmica”., ha sentenciat. La sentència analitza els preceptes qüestionats i conclou que estableixen una ficció d’increment de valor que, a més, impedeix al particular tota prova en contra. Això és així perquè l’augment del valor del sòl es determina mitjançant l’aplicació automàtica dels coeficients que preveu la norma al valor cadastral del sòl en el moment de la transmissió. Per tant, la mera titularitat d’un terreny durant un determinat període temporal produeix, en tot cas i de forma automàtica, un increment del seu valor.La fórmula prevista a la norma per calcular l’impost provoca que aquest s’hagi de pagar igualment en aquells supòsits en què el valor dels terrenys no s’ha incrementat, o fins i tot ha disminuït, una circumstància aquesta última no poc freqüent com a conseqüència de la crisi. La sentència considera que aquesta conseqüència “manca de tota justificació raonable en la mesura que, en imposar als subjectes passius de l’impost l’obligació de suportar la mateixa càrrega tributària que correspon a les situacions d’increments derivats del pas del temps, s’estan sotmetent a tributació situacions de fet inexpressives de capacitat econòmica, el que contradiu frontalment el principi de capacitat econòmica que la Constitució garanteix”.Correspon al legislador, a partir de la publicació de la sentència, dur a terme les modificacions o adaptacions del règim legal de l’impost que permetin no sotmetre a tributació les situacions d’inexistència d’increment de valor dels terrenys de naturalesa urbana.


Bona acollida de la Jornada sobre Pesca Sostenible — Historic noticies i altres web antiga\nBona acollida de la Jornada sobre Pesca Sostenible\nlast modified 2010-06-15 14:02\nLa jornada va ser un bon espai de diàleg.\nS'han de fomentar els espais de diàleg per parlar del tema de la pesca. Aquesta és una de les demandes més repetides per part de les 43 persones que dissabte passat van participar en la Jornada sobre Pesca Sostenible organitzada pel GOB.\nL'acte va reunir representats dels diferents sectors del món de la pesca, com professionals de Maó, Ciutadella i Fornells, pescadors recreatius, inspectors de pesca, biòlegs, membres del Govern Balear i del Consell Insular de Menorca.\nDurant la jornada, Emilio Louro, secretari de la Confraria de Pescadors de Lira a Galícia, va narrar la singladura d'aquesta confraria fins a l'establiment de la Reserva Marina Os Miñarzos i les diferents actuacions per fer possible una pesca sostenible i dignificar la vida dels pescadors artesanals de la comunitat gallega.\nA continuació, es va presentar l'experiència de Custòdia Agrària que duu a terme el GOB i es plantejà si seria possible aplicar el mateix concepte en l'àmbit pesquer, generant-se un interessant debat sobre les possibilitats d'apropar la viabilitat pesquera amb la conservació del medi i les millores en les condicions de treball dels pescadors.\nPer concloure, Kepa Freire, professional de la gastronomia, va parlar del seu producte de peix fumat, un sistema de valor afegit que permet comercialitzar molt bé espècies de peixos que no tenen habitualment demanda al mercat i que, per tant, no estan sotmeses a sobrepesca.\nEl públic es va mostrar molt participatiu i es va fer palesa la necessitat dins el sector pesquer de buscar espais de diàleg com aquest. Alguns dels assistents van demanar que es realitzessin més debats i que es treballés en l'educació i la conscienciació de tothom per respectar el medi marí.\nCal recordar que aquesta Jornada és part del projecte Acords de Pràctiques Pesqueres Sostenibles que promou el GOB i que compta amb el patrocini de l'Obra Social de Caja Madrid, de la Conselleria d'Agricultura i Pesca del Govern Balear, i amb la col·laboració del Consell Insular.


IB3N | Diari de l'estat d'alarma. Jornada 75: Només Formentera passarà a la fase 3\nIB3 Notícies > societat > Diari de l’estat d’alarma. Jornada 75: Només Formentera passarà a la fase 3\n-DARRER BALANÇ. El darrer balanç del coronavirus a les Illes: cap mort, sis nous casos, quatre casos actius menys i 10 curats més. En concret, hi ha 209 casos positius actius de SARS-CoV-2, d’acord amb les dades que el Servei balear d’Epidemiologia ha tramès al Ministeri de Sanitat, és a dir, 4 menys que ahir. D’altra banda, 1.630 persones s’han curat, 10 més que ahir. Són les dades que maneja el Servei balear d’Epidemiologia referents a la situació a la comunitat i que posteriorment es podrien modificar, en funció dels nous criteris establerts pel Ministeri de Sanitat per seguir l’evolució de la pandèmia. Així mateix, el Servei d’Epidemiologia no ha notificat cap nova defunció, i el total acumulat és de 224 morts. Ahir dimecres es varen verificar 6 casos nous i, per tant, l’acumulat avui és de 2.063 positius notificats a la comunitat amb prova PCR (1.808 a Mallorca, 92 a Menorca, 157 a Eivissa i 6 a Formentera).\n-ESPANYA. Sanitat ha notificat aquest dijous 38 defuncions per coronavirus, de manera que el total des que va començar la pandèmia arriba a 27.119 víctimes. Pel que fa a nous positius, es compabilitzen 182 contagis, amb els quals es registra un total de 237.906 casos. En referència als ingressos hospitalaris, es notifiquen 301 hospitalitzacions, en total hi ha hagut 123.84 ingressos. Si ens referim a ingressos en UCI, hi ha altres 11 pacients, amb un total de 11.839 malalts.\n-ESCOLES D’ESTIU. Durant la Fase 3, a l’aire lliure i en espais coberts amb ventilació, escoles d’estiu, campaments i colònies podran acollir fins a 60 nins i nines entre 6 i 16 anys. Això sí, s’hauran de fer subgrups de 10 infants per cada monitor titulat. S’ha d’evitar el contacte estricte entre subgrups, fins i tot durant el temps lliure. En les activitats en espais coberts, s’hauran de guardar els dos metres de distància de seguretat i, si no es pot, mascareta reutilitzable. Aquestes són les línies generals de la resolució de la conselleria d’Afers Socials i Esports que publica el BOIB aquest dijous.\n-COMERÇ. Balears és la segona Comunitat de l’Estat on més han baixat les vendes durant el mes d’abril, i és que la majoria de comerços, tret dels alimentaris, els estancs o les papereries han estat tancats físicament i només han pogut vendre en línia. Segons dades de l’Institut Nacional d’Estadística (INE) les vendes del mes d’abril han disminuït un 39% respecte del mateix mes de l’any passat. Els comerciants asseguren que, tot i que l’ambient encara és molt tranquil, l’activitat es va reactivant a poc a poc. Tenen clar que quan es reactivi el turisme es reactivaran també les vendes.\n-RESTAURACIÓ. La restauració balear diu que el sector necessitarà 500 dies per recuperar-se després de la crisi de la COVID-19, ja que molts negocis no podran obrir aquesta temporada. Demanen més claredat en els ERTOS i menys interessos en les línies de crèdit ICO a les empreses per garantir la supervivència del sector.\n-MEDI AMBIENT. A Eivissa, l’Observatori de Sostenibilitat Mediambiental ha estimat un descens de fins al 98% en emissions de CO2, per la cancel·lació de vols durant el confinament. Aquesta organització creu que la recuperació econòmica després de la pandèmia ha d’anar lligada a l’agenda mediambiental de l’illa.\n-EDUCACIÓ. Comissions Obreres calcula que fan falta 165.000 professors més arreu de l’Estat perquè tots els alumnes puguin tornar a les aules i es garanteixin les mesures sanitàries. Aquí a les Illes, el sindicat estima que amb el retorn a les classes es necessita un increment del 50% de la plantilla que, en aquest moment, és de 12.000 docents a l’ensenyament públic.


Biblioteca Sant Pere Almató : 2014/11\nPresentació del llibre "La Casa Pairal" de Jordi Torres\nPresentació del nou llibre, "La Casa Pairal", de l'autor Jordi Torres i Sociats, que vol omplir un buit sobre els estudis del món rural amb la presència de Farell Editors.\nArticle del Josep Romero:\nPresentació del llibre de Jordi Torres\nLa Casa Pairal, Les estances, el foc, l’aigua i els remeis.\nBiblioteca Sant Pere Almató. 28 de novembre de 2014\nBon vespre a tothom. En Jordi Torres em va demanar que digués algunes paraules per fer la presentació d’aquest llibre. No és una feina fàcil perquè el que és pròpiament la presentació ja la faran ell i l’editor i per altra banda no cal presentar l’autor perquè ja el coneixeu tots. De manera que he hagut de cercar altres temes relacionats per poder parlar-ne breument.\nLa Casa Pairal és un recull de tot allò que té a veure amb la vida en una masia i el seu entorn rural. Aquest llibre forma part de la Col·lecció Cultura Popular de l’editorial Farell, una col·lecció en què dels nou llibres publicats dos són escrits per Jordi Torras.\nJa des de l’antiguitat, i especialment des de l’època de dels grecs i dels romans la llar ha estat fonamental en la vida dels humans.\n“La llar de cadascú és el seu refugi més segur”\nEls romans van difondre el concepte de villa rustica. Era el mas, l'edifici central d'una explotació agrícola. Primitivament només era una cabana d'una sola estança i un pati o corral amb una cisterna per recollir l'aigua de la pluja. Després es van anar agregant al voltant del pati noves dependències amb usos específics: menjador, els habitatges dels esclaus, els estables dels bous i cavalls, el galliner, graners, cellers i altres moltes dependències per a carros, eines, la premsa de vi, el molí d'oli, etc. L'amo tenia sovint una part de la villa rustica com a residència de camp.\n“Quina cosa hi ha més sagrada, més protegida per tots els preceptes de la religió que la llar de cada ciutadà?...\nQuin altre lloc hi ha més plaent que la pròpia llar?”\nUna casa era honorable quan també ho era el seu propietari\n“Una casa ornada i pintada no honora el seu amo; la casa agradosa és la que honren els costums del seu estadant”\nEl manteniment, conservació i millora de la llar ha estat una constant de la història. La casa és una unitat, un tot relacionat que funciona de manera ordenada.Diu un aforisme medieval que\n“Tres coses fan mal a una casa: pluja, una mala dona, fum”\nAquesta frase feta sembla misògina però en Jordi Torres ens dóna la visió positiva amb una altra dita,\n“La dona que sap administrar bé els diners fa créixer la família”\nParlem de distribució de feines: l’home guanyava els diners però la dona els administrava, a més de tenir cura dels fills, l’educació, l’escola, el vestir, l’alimentació, la iniciació en les primeres feines del manteniment de la casa...\nAl llarg del temps diversos autors ens han deixat la seva obra escrita per mostrar la vida i costums del seu temps i per donar exemple de vida. Fins i tot alguns reis catalans han redactat les seves cròniques. Als Països Catalans les cròniques reials més importants són les que van escriure Jaume I, Bernat Desclot, Ramon Muntaner i Pere el Cerimoniós\nJaume I escriu (o mana escriure) el Llibre dels Feits o Crònica de Jaume I. Un llibre per recordar els fets dels quals ha estat protagonista i que serveixi d’exemple als seus successors. I va aconseguir el seu propòsit com ho demostra la Crònica e Pere el Cerimoniós “aquest digmenge, a hora de prim so, nós encara no érem gitats e llegíem lo llibre o Crònica del senyor rei En Jacme, tresavi nostre...”\nDiversos pagesos il·lustrats dels segles XVI, XVII, XVIII i XIX van redactar dietaris o fulls on anotaven les incidències del temps i els seus efectes sobre les collites o els fets polítics i anecdòtics que van viure o que van conèixer de primera mà.\nDeixar constància, per a aquell que ho escrivia, però també per a futures generacions d’aquells fets que havien incidit en el mas o en la vida familiar. Acostumen a detallar les males anyades i els motius que les havien produïdes i també els preus dels productes que han venut o han hagut de comprar. Alguns d’aquests dietaris han estat publicats però d’altres continuen inèdits bé sigui a arxius públics o en cases particulars.\nEn alguns casos és el poble, la comunitat, el que cal unir, protegir i fixar els costums de vilatans i . Un exemple és la Consueta de Sant Feliu Sasserra, del 1618. No és un dietari però té també un gran valor històric per a la nostra vila.\nCONSUETA DE LA PARRÒQUIA DE SANT FELIU SASSERRA. 1618 escrita per Joan Traveria, rector de la parròquia de Sant Feliu Sasserra.\nLo die de Santa Creu de maig se va ab professó al Peiró del fossar y allí se dihuen los quatre evangelis y benedictió del terme com en lo ordinari y axí tots los diumenges fins lo dia de Santa Creu de setembre...\nLo primer dilluns passada la festa de la Assenció y aprés consecutivament lo dimarts, dimecres dijous y divendres se fan professons..\n...lo dilluns se va a la Creu Scapsada que és en lo camí se va a Manresa...\nLo dimarts se va... a la Creu del Pla de la Riba... y de aquí passan a la Creu de Gorrians\nLo dimecres... a la creu prop Santa Magdalena...\nLo dijous se va... a la Creu del Puig Sobirà... y se passa a la Creu del Pla dels Terròs(?)\nLo divendres ... se va a la Creu de Comes Òlibes ... y tornant-se’n a la Creu dita de n’Anglada...\nL’obra de referència del segle XVII que tracta de l’organització d’una casa pairal és el LLIBRE DELS SECRETS D’AGRICULTURA, CASA RÚSTICA I PASTORIL de Miquel Agustí ( 1560- ?, 1630) fou prior de l'orde de Sant Joan de Jerusalem a Perpinyà i agrònom. El 1617 va escriure aquest llibre, una de les contribucions a l'agronomia més significatives escrites en català.\nL’obra està dividida en tres llibres, al primer tracta del que han de saber el pare i la mare de la casa d’agricultura (herbes, flors, fruita, empelts d’arbres, blats, forments i altres grans. Al segon parla de la vinya i el vi, licors i de com mesurar les peces de terra i al tercer de la casa rústica, animals del mas i dels efectes del Sol i la Lluna en les coses rústiques.\nAlguns dels remeis que dóna avui poden semblar peculiars:\nSi alguna serp serà entrada dins del cos de algú dormint ab la boca uberta a la campanya, no y ha cosa millor ni més eficàs remey per a fer-la exir fora, que rebre ab un embut per la boca lo fum del perfum fet de alguna sabata vella; perquè la Serp odia sobretot aquella olor, y és cosa experimentada.\nCALAIX DE SASTRE DEL BARÓ DE MALDÀ 1769-1816\nRAFAEL D'AMAT I DE CORTADA (Barcelona, 1746 - 1819), passà a la posteritat per ser l'autor d'un immens dietari escrit en 60 volums, redactat entre1769 i 1819, que duu el títol de Calaix de sastre.\nEl baró de Maldà explica tot allò que veu i viu. Els seus viatges foren constants. Ens consta que en un d’aquests viatges, un 19 d’abril, arribà a la nostra vila: “Al cap de dos hores, vegérem cerca al poble, a no vila, de Sant Feliu Sasserra.\nEntràrem que serien tres quarts d’onze. Mentres que passàvem lo carrer i cap a la plaça, nos isqueren los senyors i senyores de casa Càrcer...”\nUn altre exemple de la seva prosa ens parla del viatge als Pirineus:\n“A la eixida de la Junquera presenta-se de frente la fortalesa del Pertús a lo alt de una montanya, y Bellegarde immediat, divisió que és allí la carretera de España y Catalunya ab lo condat de Rosselló, antes de España y al present del reyne de Fransa. Luego hom topa ab los Pirineus, pujant casi a lo més encumbrat de ells, que causa horror al mirar des de sa altura sa profunditat, deixant a la part esquerra a la montanya del Canigó, prou alta y coberta de neu, a la qual nomènan també la de les Bruxas, per las moltes tempestats que se hi forman.”\nJOAN FÀBREGA DE CEREROLS ( Súria, 1660-1732) Llibre de coses que han succeït a Catalunya\nJoan Fàbrega parla de coses que va viure com la plaga de llagosta, del 1687-1688, de les revoltes de la Plana de Vic (1688) i de la Guerra de Successió.\nTranscrivim un fragment del seu llibre:\n“L’any 1676 s’encarí el blat a Catalunya, i pujà a sis lliures la quartera a la ciutat de Manresa. A Granollers a vuit lliures. Això començà el mes de desembre. I l’any 1677, el mateix. Això fou per tota Catalunya.\nEl 16 de març de l’any 1678 va fer una gran nevada, i el 17 el mateix, i el 18 el mateix. Tres dies arreu. Cosa grandíssima.\nL’any 1678 rendiren els gavatxos la vila de Puigcerdà, i espatllaren les muralles. I vingueren fins a Bagà i espatllaren el castell. I arribaren a Guardiola i se’n tornaren. Era virrei de Catalunya el comte de Monterrey.\nL’any 1678, el 29 d’octubre, s’eclipsà la lluna, a la nit, i es tornà tan roja que era cosa d’espant. I es va tapar quasi tota, i durà quatre hores. Cosa de gran consideració.”\nAquestes obres es poden incloure dins de les memòries personals que aporten dades familiars i que poden tenir diverses formes: memòries, cròniques, dietaris, llibretes, llibres de notes... L’Arxiu de la Memòria Personal, base de dades sobre documentació personal escrita dels Països Catalans ens permet fer-nos una idea de la importància d’aquests documents.\nVoldria acabar aquesta presentació parlant d’altres llibres de notes, del nostre entorn, relacionats amb la vila de Sant Feliu Sasserra, que també han deixat constància del seu temps.\n1. LLIBRE DE NOTES DE JOSEP ARNAUS\nRecull exhaustiu de la vida familiar i interessos de Josep Arnaus i Farreras, pare d’Anton Arnaus de qui també parlarem del seu llibre de notes. A l’obra recull les diferències entre els pagesos i els vilatans de Sant Feliu als segles XVIII i començaments del XIX. Cal també remarcar la relació del que ha de pagar la vila de Sant Feliu pel cadastre implantat el 1716 després de la Guerra de Successió.\n2. LLIBRE DE NOTES D’ANTON ARNAUS\n“Llibre de notes de Anton Arnaus y Casamitjana, hisendat del terme y Parròquia de Sant Feliu Sasserra, fill de Josep Arnaus i Farreras, també hisendat de dit terme y Parròquia y de Maria Casamitjana atanen per en lo Sagrament del Baptisme y est fou lo dia 12 de març de 1797. Me posaren de noms: lo primer Jaume, lo segon Anton y lo tercer Francisco.\nEst llibre lo he escrit per mon govern y después de ser jo mort per al govern dels meus marmessors, als quals la mia voluntat que después de la mia mort ... y se donia crèdit a tot lo contingut d’ell.\nSant Feliu Sasserra 11 d’agost 1815.\nAnton Arnaus y Casamitjana”\n“En atenció a que haja vastant puesto en est llibre de notes de mon Pare, he pensat ampliar-lo a continuació del modo que està avui dia l’administració del reverend Joan Arnaus, Causa Pia, Benefici y los demés deutes de la casa dels Arnaus seguint los capítols del indice de est llibre, tota vegada que en ells constan la Administració de mon Pare, las fundacions y escrituras a elles corresponents.\nY també per mon govern y dels hereus de la Casa dels Arnaus, yo compliré tot quant podré que tot ho notaré y firmaré als finals de mos escrits. Vull que mon hereu donia verdader crèdit a mas firmas y cumplia a la major brevetat tot lo que jo deixia complir”\n3. LLIBRE DE NOTES DE JOSEP CRESPI (XVII-XVIII)\nTracta de fets relacionats amb la família Crepi des de mitjans del segle XVII fins a mitjans del segle XVIII\n“Nota que mon germà fou testament lo hereu, Crespi pagès de la pa. de Sant Andreu de Oristà en sa casa pròpia y en poder del Dr Hierònim Puiol, notari de la vila de St. FeliuSasserra als 22 del mes de maig del any del Senyor 1697, lo qual testament es ja tret y clos per dit notari.”\n4. NOTES D’ANTON PUIG I SALLÉS (CAL XICÓ)\n“Llyvreta de la viña de la vaga que he comprat a deu de favrer del añ 1888. El matex añ ne e tret trenta set cargas y mitja de vi vengut a ...”\n“Nota del dia que ha nascut el noi segon. Ha nascut al dia sis de juriol al punt de las onsa de la nit del añ 1859 y se ha vatejat al dia 8 a la parròquia de Sa Faliu sasera y se li a pusat per nom Anton y Juan y Fransesg. Fag lo present perquè recordia jo lo Anton Puig i Sallés”\nPodríem comparar Jordi Torres amb aquestes fonts històriques de què acabo de parlar?\nA un cert nivell penso que sí que ho podem fer perquè en les seves obres ens transmet aquesta antiga saviesa adquirida del grans i dirigida i difosa als joves.\nCom diu en jordi,\n“Moltes de les vivències dels nostres padrins ja són irrecuperables, perquè se n’han anat amb ells. Precisament aquest ha estat un altre del motius que m’han empès a escriure aquest llibre.”\nReferint-se a les entrevistes realitzades a les persones que li han aportat informació, ens diu:\n“puc afirmar que aquelles llargues estones varen ser un gran goig i una excel·lent i inigualable lliçó d’història i coneixement d’una cultura forjada en l’esforç, el treball, el sacrifici, l’observació i la memorització de la vida diària”.\nEn Jordi ha donat testimoni d’una cultura en vies de desaparició i deixa el seu llegat a les noves generacions. En aquest aspecte vull remarcar la dedicatòria que fa als seus néts: “Oriol, Marc, Maria i Octavi, néts meus, us deixo aquest llibre com a penyora.”\nQuè els deixa?, els deia la vida, el treball, la ciència, d’unes generacions passades, una forma d’entendre el país i la vida. I un exemple de conducta.\nBiblioteca de Sant Feliu Sasserra, 28/11/2014\n Marcus Tullius Cicero, (Arpínum, 106 aC - Fòrmies, 43 aC) fou polític, filòsof i orador de l'antiga Roma.\n Una consueta és un llibre de consuetuds, de costums, de cerimònies d’una església o parròquia.\nDIVENDRES, 28 DE NOVEMBRE DE 2014 A 2/4 DE 8 DEL VESPRE A LA BIBLITECA SANT PERE ALMATÓ.\nEls alumnes de l'Escola Els Roures han visitat la biblioteca per tal de vivenciar el seu funcionament. Van realitzar diferents activitats per aprendre i repassar el comportament en una biblioteca, per informar de les diferents revistes i diaris que podem trobar, fixar-se\nVa resultar una tarda pràctica i de reflexió!\namb la manera de classificar i documentar el material (DVD, llibres, contes, diccionaris, CD, revistes,…).\nEls nens i nenes de P4 i P5 visitem la biblioteca!\nPublicat el 17 novembre 2014 per l'escola Els Roures\nEls segadors anem a la biblioteca a aprendre’n el funcionament. La Carme, la bibliotecària, ens explica quins contes són adequats a la nostra edat, on els podem trobar, què hem de fer si ens els volem emportar a casa…\nTambé ens explica un conte de les ceres de colors mentre en fem el dibuix col·lectivament en petits grups.\nHa estat interessant i ara ja sabem una mica més com funciona la biblioteca.\nBloc de l'escola http://blocs.xtec.cat/ceipelsroures\nAquest any la Biblioteca Sant Pere Almató participa amb la campanya Pinta La Marató, és per això que conjuntament amb la Llar d'Infants s'ha realitzat un mural amb el lema Toca al cor!\nL'escola Els Roures també han realitzat un mural. Tots dos seran exposats a la biblioteca durant la setmana on el divendres, 5 de desembre es realizarà una conferència a càrre de Clara Vilageliu a 2/4 de 8 del vespre a la Biblioteca Sant Pere Almató.


The Elder Scrolls IV: Oblivion - Viquipèdia, l'enciclopèdia lliure\n24 de març de 2006 26 de juliol de 2007\nHavok (per a la física)\nVir2L Studios (en)\nelder-scrolls-iv-oblivion, elder-scrolls-iv-oblivion-game-of-the-year-edition-deluxe, elder-scrolls-iv-oblivion_, elder-scrolls-iv-oblivion-collectors-edition i elder-scrolls-iv-oblivion-game-of-the-year-edition\ngame/xbox-360/the-elder-scrolls-iv-oblivion, game/pc/the-elder-scrolls-iv-oblivion i game/playstation-3/the-elder-scrolls-iv-oblivion\n← The Elder Scrolls III: Morrowind (en)\nThe Elder Scrolls IV: Oblivion, o The Elder Scrolls: IV és el quart episodi de la sèrie The Elder Scrolls, de Bethesda Softworks (els antics pergamins, textualment de l'anglès). És un videojoc de rol en el que assumim el paper d'un ex-convicte que ha de lluitar contra el mal per a salvar la província imperial, al món fictici de Nirn.\nEl nostre personatge és altament personalitzable, ja sigui exteriorment com interiorment. Tenim una gran configurabilitat de les habilitats del personatge, sempre equilibrades, de forma que l'estil de combat i de joc d'un personatge afectarà a la resolució del joc. A més, TES: IV ofereix un espai obert per a recórrer i explorar, amb missions secundàries, i que ens garanteix moltes hores de joc a banda de la història central.\nEl joc està disponible per a les videoconsoles Playstation 3 i Xbox 360 i per a ordinador (amb Windows). A més del joc original, existeix també una expansió oficial (The Elder Scrolls IV: Shivering Isles) i una quantitat de plug-ins oficials que expandeixen el joc. A més a més, de forma extra-oficial la plataforma PC té una quantitat quasi-infinita de modificacions creades per usuaris experts, que poden ésser descarregades gratuïtament a una multitud de pàgines web.\n2 Localització històrica\n3 El món de "The Elder Scrolls"\n3.1 Situació externa\n3.2 Descripció interna\n3.2.3 Flora i fauna\n4.1 Línia central\n4.2 Missions alternatives\n5.2 Atributs i habilitats\n5.4 El nostre personatge\nLa sèrie The Elder Scrolls va començar el 1994 amb The Elder Scrolls: Arena. Aquell joc va suposar una marca important en la història dels videojocs de rol; Arena situava el jugador en la persona d'un enviat dels déus que havia de salvar l'imperi d'Uriel Septim, i destacava per la seva llibertat per a voltar per tot un territori, realitzant accions diverses en lloc de centrar-se només en la línia principal.\nMés tard va aparèixer The Elder Scrolls II: Daggerfall; amb un estil semblant a Arena, però amb uns vívids escenaris 3D que eren una autèntica novetat per l'època. TES: II és de moment el més gran en extensió (La porció de terreny disponible és gran com Anglaterra), amb milers de galeries i masmorres per explorar i més de 700.000 personatges secundaris.\nThe Elder Scrolls III: Morrowind va seguir amb la línia de Daggerfall, però per molts és considerat el millor videojoc de rol de la història per la profunditat en la trama i per la nova dimensió de videojocs que va suposar (va estrenar la vista en tercera persona, mai vista en CRPG) Aquest joc va rebre dues expansions oficials (The Elder Scrolls III: Tribunal i The Elder Scrolls III: Blodmoon) i va ser el primer a admetre modificacions no oficials, allargant així la seva època d'esplendor fins a l'arribada de TES: IV. TES: III va rebre el títol de Game of the year el 2002.\nThe Elder Scrolls IV: Oblivion va arribar el 2006, rebent el mateix any el títol de "Game of the year" estrenant una nova generació de videojocs. Presentava un nivell de físics molt avançat per l'època, i uns gràfics que van suposar una novetat trencadora, i sumats amb la immensitat i la qualitat del paisatge disponible asseguren un aprofundiment en el joc per part del jugador.\nCal remarcar que tot i que l'estil vist en moltes ciutats de The Elder Scrolls pot semblar medieval, el conjunt de la saga és bastant anacrònic, ja que trobem per un cantó civilitzacions molt avançades i que dominen ginys mecànics de gran complexitat i per l'altra banda civilitzacions més aviat primitives. És impossible establir un paral·lelisme entre The Elder Scrolls i qualsevol època de la història real.\nLa història que es desenvolupa a TES: IV comença l'any 433 de la tercera era (3E 433) amb la mort de l'emperador Uriel Septim VII. Històricament ens trobem a l'era de màxima esplendor humana, que van arribar al continent de Tamriel des del continent septentrional d'Atnora l'any 143 de la primera era (1E 143) i progressivament, al llarg de molts segles, van dominar el continent i van extingir la civilització dels antics elfs, els Ayleid. Els humans van conquerir gran part de Tamriel, quedant segregades a les seves regions originàries les races dels elfs, els argonians, els khajiit i els orcs.\nAl llarg de les eres va sorgir la religió humana, basada en vuit déus, al que més tard se li va incorporar el déu Talos (el nom de Talos ve de la mitologia grega. Talos fou un regal de Zeus per a Europa, i era un giny de bronze gegant amb forma humana. Això quadra amb la mitologia de The Elder Scrolls, segons la qual el déu Talos va conquerir el país dels Aldmeri amb l'ajut d'un robot de bronze gegant de fabricació dwemer (nans)).\nL'inici del joc ens situa al crepuscle de la tercera era, 34 anys després de l'alliberament d'Uriel Septim de mans de Jagar Tharn (és a dir, 34 anys després del final de la primera entrega, The Elder Scrolls: Arena). Independentment de en quin moment acabem la història, el calendari segueix circulant, de forma que podríem avançar anys i anys.\nEl món de "The Elder Scrolls"[modifica]\nLa nostra història transcorre únicament a la regió de Cyrodiil (Un missatge ens impedeix continuar caminant si intentem creuar les fronteres), que és la província capital del continent de Tamriel. El món on ens trobem s'anomena Nirn i conté molts continents, tot i que la majoria amb prou feines han estat esmentats als altres jocs de la saga i se'n coneixen pocs detalls. Altres continents, a més de Tamriel, també estan poblats per humans, tot i que al llarg de la història del joc se'ns explica que aquests altres humans, normalment provinents d'Akaviri foren els protagonistes d'antigues invasions a Cyrodiil.\nCyrodiil té frontera amb les regions de Hammerfell, al nord-oest, terra dels Guàrdies Rojos; amb Skyrim, al nord, terra dels nòrdics, i lloc per on va començar l'expansió dels humans a Tamriel la primera era; al nord-est amb Morrowind, terra dels elfs foscos (dunmer) i escenari de The Elder Scrolls III: Morrowind; al sud-est amb Argonia, terra dels argonians; i al sud, amb Valenwood i amb Elsweyr, nació dels elfs del bosc (bosmer) i dels khajiit, respectivament. Té costa per l'est (Mar Abeceà) i pel sud (Badia de Topal).\nCyrodiil presenta una topografia molt variada. Podem viatjar des de zones costaneres amb un toc mediterrani, a l'oest, fins a serralades de caràcter més alpí. El territori està banyat pel riu Niben, que és el més important de Tamriel. El clima és molt variat i evidentment canvia amb l'estació en la que ens trobem.\nEl riu central de Cyrodiil i una important barrera geogràfica és el riu Niben, que es pot partir en quatre parts. Comença al llac Rumare, al punt central de Cyrodiil, rodeja la Ciutat Imperial i es nodreix d'un gran nombre de petits torrents. El gran riu segueix en direcció sud-est, en un tram recte que s'anomena "Alt Niben", que banya la part superior de la vall del Niben, coberta de boscos. Després ens trobem la Badia del Niben, que és un enorme estany que voreja la ciutat de Bravil i que es forma per la influència de molts afluents: el riu Larsius, que ve d'Elsweyr per l'oest, els rius Corbolo, Silverfish i Panther, que neixen a les serralades de Valus, i que alhora tenen desenes d'afluents menors. Després el riu Niben es dirigeix cap al sud entre una regió de maresmes i aiguamolls anomenada Blackwood, i desemboca a la Badia de Topal, trobant la ciutat de Leyawiin al bell mig de la desembocadura. La badia de Topal és un terreny de terres baixes, molt humit i amb un gran nombre d'aiguamolls que a vegades podria resultar perillós. És un petit preludi del que és el país veí Argonia.\nEls altres rius de Cyrodiil desemboquen al Mar Abeceà, i són el riu Brena, que parteix la costa daurada entre Cyrodiil i Hammerfell, i el riu Strid, que fa de frontera entre Cyrodiil i Valenwood. Aquí la costa és més abrupta i el terreny genera un altiplà gairebé a primera línia de mar.\nA més de rius, trobem molts llacs escampats per tot Cyrodiil, sobretot a les zones de muntanya, com les Muntanyes Jerall.\nLa topografia de Cyrodiil és molt variada; El més destacable de la seva geografia són les serralades de Jerall i de Valus, al nord i nord-est del país, i que són visibles des d'una gran part del territori.\nComençant d'esquerra a dreta, trobem la Costa Daurada. És un territori de climatologia mediterrània, amb poca vegetació. La Costa Daurada enllaça el Mar Abeceà amb la Reserva Imperial, un altiplà que s'estén des de la rodalia de la ciutat costanera d'Anvil fins als peus del Gran Bosc, conferint amb les Terres altes colovianes un territori que s'anomena Colovia. Les Terres altes colovianes són una serralada de poca aptitud però de vessants abruptes que separen la Reserva imperial i les terres centrals del país veí Hammerfell. Tot i tenir un aspecte molt despoblat, és possible recórrer a través d'estrets camins quasi tota la longitud d'aquesta serralada. Al centre d'aquesta serralada, a la falda del vessant, hi trobem la ciutat de Chorrol.\nMés al nord i en direcció oest-est hi ha les muntanyes de Jerall. La serralada de Jerall fa frontera amb Skyrim i conté els pics més alts de Tamriel, que es trobarien a la banda de Skyrim. Al ser un territori tan abrupte i de difícil accés, a més de presentar una climatologia molt freda, és una zona poc habitada, i hi ha valls de la serralada Jerall on ningú hi ha entrat en segles. Al vessant assolellat, a Cyrodiil, hi ha encastada la ciutat de Bruma, que domina tot l'altiplà del nord del país. El vessant més septentrional està enreixat per una "xarxa" de camins molt interconnectats i que permet creuar tota la distància que separen les serralades de Jerall i de Valus.\nEn direcció al sud, a la punta més oriental de Jerall comencen les muntanyes de Valus. Aquesta serralada, la més llarga de tot el país, és també una gran cadena de cims molt abruptes, més baixos que els de la cadena de Jerall, però igualment tancats. La serralada de Valus genera moltes més valls fluvials, i creuar-la de dalt a baix és molt lent a causa de les voltes que fan els pocs camins que hi ha i els nombrosos meandres dels rius. Al nord de la serralada hi ha la ciutat de Cheydinhal, que marca el començament del vessant muntanyós.\nAl final de la serralada de Valus hi ha una vall que fa de transició amb les zones septentrionals. És la vall del Canulus, que conté el llac Canulus. És una zona extremadament remota, inhabitada, amb vessants de lleugera inclinació i rodejada per totes bandes de muntanyes. Des d'aquesta vall seria relativament fàcil arribar a la frontera entre Morrowind i Argonia, però els límits geogràfics del joc ens ho impedeixen. Al sud d'aquesta vall hi ha el riu Panther (Pantera en anglès) que marca l'acabament de la Badia del Niben i l'enllaça amb el Baix Niben. El terreny és en general molt pla i molt baix, gairebé al nivell del mar. Trobem poques elevacions.\nPer últim, al sud del llac Rumare hi ha una extensió de monticles d'elevació reduïda, que porten a la frontera amb Elsweyr.\nA causa de les enormes variacions de clima, topografia i hidrologia, la fauna i flora de Cyrodiil és molt variant. Cal remarcar que segons s'evoluciona en el joc la fauna varia, i als nivells més primaris només trobarem criatures menors, però quan el nostre personatge estigui en un nivell més elevat tenim la possibilitat de trobar-nos amb criatures més grans, més fortes i més poderoses. Igualment, aquestes criatures seran diferents segons la regió de Cyrodiil en la que ens trobem.\nFlora: la flora de Cyrodiil està basada en gran part en plantes reals; Podem trobar fagedes, moltes varietats de bolets, diversos tipus d'herba... Tot està condicionat pel clima i les característiques de la zona. Això pot ser important si un personatge està especialitzat en l'alquímia, ja que per recol·lectar determinats ingredients s'ha d'anar a un territori o a un altre.\nFauna: els animals de Cyrodiil es divideixen en categories.\nCriatures: són animals que habiten les zones salvatges, com el bosc o la muntanya. Gran part d'ells són animals reals, com els llops, cérvols... I altres basats en la mitologia, com ogres, minotaures...\nDaèdrics: són éssers que habiten el reialme d'Oblivion. Normalment no es veuen enlloc més, però hi ha excepcions, com a algunes masmorres infestades de bèsties daèdriques.\nGòblins: són uns animals d'una espècie primitiva, amb organització tribal, que habiten un gran nombre de masmorres i coves. És poc freqüent veure'ls a l'aire lliure, però a vegades patrullen a l'exterior de les seves cavernes.\nNo-morts: són criatures d'ultratomba. La majoria de cops són esperits de persones caigudes que continuen a Nirn. Poden anar des d'esquelets vivents fins a zombis o espectres.\nTots aquests éssers esmentats es presenten en diferents nivells segons el nostre nivell. És possible que si estem a nivell 1 ens ataqui un llop, però si estem al nivell 20, ens pot atacar un ós o un cabdill de la tribu gòblin.\nA Cyrodiil hi ha una majoria de població humana, tot i que a les ciutats frontereres hi ha població originària dels països veïns. Així, a Leyawiin, ciutat recentment assimilada per la província imperial, hi ha un gran nombre de khajiit i d'argonians, que sovint estan enemistats.\nEls habitants de Cyrodiil es classifiquen en colovians i nibenians. Els habitants dels comtats d'Anvil, Kvatch, Skingrad, i Chorrol són colovians, i els habitants de Bruma, Cheydinhal, la Ciutat Imperial, Bravil i Lewayiin són els nibenians. Cada zona té influències culturals diferents, ja sigui per la població nativa o veïna. Es pot comprovar que Anvil i Skingrad tenen estils arquitectònics completament diferents, tot i formar part de la mateixa regió.\nA més de les ciutats, també es poden trobar tota mena d'assentaments, des de pobles com Hackdirt fins a granges aïllades; només als llocs més habitats trobem serveis com comerços, sales dels gremis o capelles. Només les ciutats estan emmurallades; a cada ciutat hi ha, a dins o fora dels murs principals, el castell, seu del comtat i llar de la noblesa i de la cort.\nLes comunicacions i relacions entre ciutats es realitzen per les carreteres imperials. Quasi totes parteixen de l'anell viari, que envolta el llac Rumare i que comunica la xarxa de carreteres a la Ciutat Imperial per un únic pont. D'aquest anell surten, en sentit horari, la carretera platejada, cap a Bruma i Skyrim; la carretera blava, cap a Cheydinhal i Morrowind; la carretera groga, que enllaça directament l'anell amb Leyawiin per la riba oest del Niben; la carretera verda, que voreja el Niben per l'est i comunica amb Bravil i al final Lewayiin, unint-se amb la carretera groga; la carretera daurada, que mena fins a la costa daurada i acaba a la ciutat portuària d'Anvil, connectant Kvatch i Skingrad; i finalment la carretera negra, que mena a través del Gran Bosc fins a les Terres altes colovianes i Hammerfell, connectant-hi Chorrol. També hi ha una carretera que uneix la carretera negra amb la carretera platejada, la carretera taronja, que voreja la serralada de Jerall passant per l'extrem nord del Gran Bosc.\nA més de les carreteres, hi ha infinitat de petits camins que quasi sempre connecten carreteres, tot i que a vegades alguns d'aquests camins menen a antigues masmorres. És mencionable que a vegades aquests camins són més eficaços que les carreteres principals, però poden ésser més perillosos i l'entramat de vies no senyalitzades i el fet que no estan marcats a cap mapa fan propici el perdre's o acabar donant voltes; és per això que normalment qui vol usar aquests camins requereix un temps d'exploració per aprendre'n les direccions i encreuaments, i on ens porta cada un d'ells.\nThe Elder Scrolls IV: Oblivion ens ofereix el control absolut d'una persona i ens planteja la resolució d'una trama. Som lliures de resoldre-la o no, i d'aturar-ne el desenvolupament en qualsevol moment. Amb tot, alguns esdeveniments de la trama provocaran canvis irreversibles a Cyrodiil i que no es podran esborrar, i en algunes seccions haurem de completar forçosament algunes parts de la història per a tornar al món humà.\n(Alerta: aquesta secció parla sobre l'argument del videojoc. Si espereu descobrir vosaltres mateixos la història a través del joc, us recomanem que no llegiu aquesta secció i salteu a la següent)\nLa història ens situa inicialment en una masmorra de la presó imperial, a la Ciutat Imperial. Tot i que en cap moment se'ns diu per què estem engarjolats, altres presidiaris ens diuen que el nostre destí allí serà la mort. Després de configurar l'aspecte físic del nostre personatge (vegeu: personalització dels personatges) una comitiva imperial arriba a la presó i entra a la nostra cel·la. Descobrim que, per error, se'ns ha destinat a una cel·la que és alhora una sortida secreta de la presó imperial, i que qui l'ha d'usar és el mateix emperador Uriel Septim VII. Aquest ens explica que ha tingut una visió i que el nostre personatge és l'elegit dels déus per a salvar l'imperi. La comitiva, acompanyada per guàrdies d'elit, s'endinsa en les galeries de la sortida secreta. Una nova emboscada acaba amb la vida de l'emperador, que abans de morir ens dóna el seu amulet, l'Amulet de reis, i ens encomana la missió de portar l'amulet a Jauffre. Amb això comença l'aventura per a salvar l'Imperi del déu Daedra de la mort i la destrucció, Mehrunes Dagon.\nUn cop entregat l'amulet, se'ns explica que l'emperador Uriel va mantenir en secret l'existència d'un hereu; som enviats a trobar aquest hereu, però descobrim que l'enemic també l'ha localitzat i abans de salvar-lo hem d'alliberar la ciutat de Kvatch del setge daèdric. Descobrim per primer cop el món d'Oblivion, la dimensió de l'infern, que al llarg del joc anirem coneixent.\nQuan portem l'hereu Martin amb Jauffre l'enemic roba l'Amulet de Reis i el porta a una altra dimensió. Per tal de recuperar-lo se'ns encomana la missió de trobar uns objectes màgics amb els quals es podrà crear un portal per travessar aquesta dimensió i recuperar l'Amulet. Se'ns demana de recuperar la sang d'un Senyor Daedra, la sang d'un Déu, una pedra welkind gegant i una pedra màgica gegant.\nDes d'aquest moment, per tot el territori comencen a aparèixer portals a Oblivion, que podem anar tancant manualment un a un; almenys apareixen quaranta portals arreu de Cyrodiil.\nAl final de la història, i amb l'Amulet de reis de bell nou, hem d'escortar Martin amb l'Amulet al temple de l'Únic a la Ciutat Imperial, on podrà ésser coronat emperador. Un cop allà, l'enemic llança el seu últim atac devastador, al mig de la Ciutat Imperial, i on es persona el mateix Mehrunes Dagon en forma de gegant. Martin utilitza l'amulet per a sublimar-se en l'esperit del drac, símbol del seu llinatge, i en forma de drac gegant mata Dagon. Per últim, el drac es petrifica sobre les ruïnes del temple. L'emperador ha eliminat el mal d'una vegada per totes i el país torna a estar en equilibri.\nUn cop superat el joc sóm nomenats "Campió/campiona" de Cyrodiil, i rebem una armadura especial. L'Imperi torna a no tenir emperador i la història principal acaba, però seguim sent lliures de continuar jugant, explorant i completant missions secundàries.\nDes del moment en què escapem de la presó, el joc ens ofereix desenes de missions secundàries, no obligatòries i la majoria de cops no relacionades entre elles. Aquestes missions secundàries s'activen a través de les conversacions que tenim amb els paisans de cada vila o amb persones que hi estiguin directament relacionades. També és possible que si obtenim un gran renom a través de les nostres accions algú ens busqui expressament per tal de resoldre un problema.\nMoltes missions secundàries no estan disponibles des del començament, ja sigui perquè no som prou poderosos o prou experimentats o perquè no estem en l'àmbit d'aquesta missió. Ens podem afiliar a un dels diversos gremis que hi ha i participar en missions per aquests gremis, i així participarem en les missions pel gremi de lluitadors, del gremi de mags, el de lladres... Aquestes missions sí que estan relacionades entre elles, ja que per a completar les missions importants haurem d'haver acabat les anteriors. Totes les missions relacionades amb els gremis ens porten a acabar essent el líder del gremi.\nEn total hi ha 200 missions, entre les principals i les secundàries.\nTots els personatges tenen un nivell específic i uns atributs i habilitats. Els atributs determinen algunes coses bàsiques del personatge, com la velocitat a la que es pot moure, la força que té, el seu nivell de salut o de màgia total... Aquests atributs estan íntimament relacionats amb les habilitats, que són els nivells amb què un personatge pot fer una acció o una altra. Per exemple, un personatge amb un atribut de força elevat té més bonificació a l'hora de practicar l'habilitat d'esgrima. La raça d'un personatge és molt important per tal de concretar a què es dedicarà. Un imperial serà més bon comerciant que un orc.\nEls personatges de Cyrodiil són els que interaccionen amb nosaltres i ens fan avançar a través del joc. Depenent del nostre nivell i de la fama que tinguem, alguns personatges seran més amables o no amb nosaltres. Ens serà fàcil establir relacions entre delinqüents si tenim un nivell de fama molt baix, i podem mantenir bona relació amb els guàrdies si no cometem delictes i tenim bona fama. Els personatges importants estan agrupats en faccions, i en general la nostra posició envers una facció afecta a les relacions envers les persones pertanyents a aquella facció. Per exemple, si pertanyem a la facció del gremi de lluitadors caurem malament a les persones d'altres companyies competidores.\nHi ha un total de 12 races al joc, però nosaltres només en podem seleccionar 10 a l'hora de triar el nostre personatge. Les races disponibles són aquestes:\nAltmer (Alts elfs): Són originaris de l'Illa de Summerset i tenen un domini innat de la màgia. De totes les races són els que tenen més poder màgic. Són alts d'estatura i d'orelles punxegudes.\nArgonians: Originaris d'Argonia, són silenciosos i estan altament adaptats a l'entorn. Poden respirar sota l'aigua i tenen immunitat al verí i a les infeccions. Són un híbrid entre humà i rèptil. Tenen el cos cobert d'escates i tenen una llarga cua que recorda a la d'un cocodril.\nBosmer (Elfs del bosc): Són originaris de Valenwood. Baixos i àgils, són unes criatures fugisseres i adaptades als entorns naturals. Els millors arquers de Tamriel i també tenen la capacitat de parlar amb els animals del bosc.\nDunmer (Elfs foscos): Originaris de les regions més orientals, en particular Morrowind. Conjuren una hàbil combinació de destresa física i màgia molt adequada pel combat. Són molt resistents al foc. Com el seu nom indica, són de pell i cabells foscos la majoria de cops.\nKhajiiti: Els khajiit són en realitat diverses espècies, que van des d'individus més animals i pràcticament sense intel·ligència humana fins als més "civilitzats". A TES IV només podem veure els més avançats, que són pràcticament com persones felines. Tenen un cap que recorda a un lleó i una cua de lleó, i el cos recobert de pèl felí. Són àgils per naturalesa i són molt silenciosos. Tenen una destresa en el robatori coneguda a tot Tamriel.\nNòrdics: Humans vinguts de Skyrim. Són molt alts i molt robustos, i tenen una força física espectacular, fent-los grans guerrers amb armes de gran envergadura. Estan adequats al clima glacial de la seva província, i tenen una resistència al fred i als danys de glaç màgic d'un 50%.\nOrcs: Elfs corromputs, són de pell verdosa i de complexió gran. Provenen de les muntanyes Wroathgarian de High Rock, on van fundar la seva nació d'Orsinium, i per la seva incomparable força física i habilitat natural en la guerra són excel·lents guerrers, armers i soldats. L'elit de la Legió està formada per orcs.\nGuàrdies rojos: Són humans de pell fosca i complexió forta. Més que per la força física, destaquen pel seu equilibri entre la força i l'agilitat, i sovint tenen una habilitat natural en el maneig de tota classe d'armes i d'estratègies de combat. Són excel·lents guerrers.\nA més d'aquestes deu races, que són les que podem triar per al nostre personatge, hi ha dos races més: els dremora, que són els habitants humanoides dels plans d'Oblivion, i la raça vampir, que només apareix a l'editor del joc i que no és usada en cap moment al joc (els vampirs del joc segueixen tenint una raça normal).\nAtributs i habilitats[modifica]\nCada personatge té uns atributs i habilitats. Depenent de la raça d'hom, la distribució dels atributs varia. Un orc té més força que un altmer, però aquest té més intel·ligència i més força de voluntat. Els atributs estan lligats a les habilitats. L'orc, que té més força, és més hàbil en el maneig d'armes d'embat, com maces i destrals, però l'elf té més capacitat màgica i més poder destructiu.\nEls atributs i les habilitats que afecten són:\nForça: determina el total de pes que podem transportar; es considera un atribut de guerra i afecta les habilitats de lluita amb armes d'embat, d'esgrima i de pugilat.\nIntel·ligència: afecta al nivell total de màgia; és un atribut màgic i governa les habilitats de conjuració, misticisme i alquímia.\nVoluntat: també afecta la màgia, la seva velocitat de regeneració i les habilitats d'alteració, destrucció i restauració.\nAgilitat: és considerat un atribut de sigil, tot i que és molt útil en combat. Domina el tir amb arc, la seguretat i el sigil.\nVelocitat: afecta directament la velocitat de desplaçament del personatge, a més de l'acrobàcia, l'atletisme i l'armadura lleugera.\nResistència: afecta el total de salut i les habilitats de combat de parapet amb escut, armer i armadura pesant.\nPersonalitat: interfereix en la comunicació envers els personatges. Domina l'eloqüència, l'habilitat mercantil i l'il·lusionisme.\nSort: no està lligada a cap habilitat, però un nivell més alt de sort ens bonificarà a l'hora de resoldre situacions basades en la probabilitat.\nLes faccions són els bàndols en què podem participar. Algunes faccions estan enfrontades, i altres són aliades. Això no obstant, hi ha faccions on no podem participar, com la Legió Imperial.\nAutomàticament formarem part d'una facció quan comencem a fer missions per a ella. A vegades serem recompensats amb l'adhesió a una facció de resultes d'una missió completada.\nEls avantatges de formar part d'una facció és que la disponibilitat dels personatges d'aquella facció és molt més gran i les nostres relacions amb tots ells milloren. També podrem utilitzar els serveis i espais d'aquella facció, a més que moltes vegades ens podem estalviar diners comprant equipament, ja que l'equipament de les faccions a les quals estem adherits ens és disponible.\nEl nostre personatge[modifica]\nEl primer que farem al començar una partida és preparar el nostre personatge. Apareixerem a la presó i se'ns oferirà un primer pla d'un personatge. Un menú ens deixarà anar triant físicament com el volem. Podrem escollir la raça, el sexe, el color d'ulls (algunes races només tenen un color d'ulls específic, com els argonians o els dunmer), el to de pell, la forma de la cara i alguns tocs de color com "maquillatge" o "pèl facial".\nUn cop triat exteriorment el personatge, i havent-li triat un nom, comença a desenvolupar-se la primera missió. Al llarg de l'escapada per les galeries secretes ens deixaran triar el nostre signe de naixement, que aporta una bonificació en els atributs, i la classe del personatge, que afectarà a la distribució d'habilitats. Quan estiguem a punt de sortir de la presó se'ns oferirà fer una revisió del conjunt del personatge, però un cop sortim de la presó serà impossible modificar res del que hàgem escollit sense accedir a la consola de trucs (només per a PC).\nObtingut de «https://ca.wikipedia.org/w/index.php?title=The_Elder_Scrolls_IV:_Oblivion&oldid=24905659»\nLa pàgina va ser modificada per darrera vegada el 11 set 2020 a les 17:21.


Parlem del futsal femení! - Blog de la Fundació Pare Manel\nParlem del futsal femení!\nPosted on 12/03/2018 12/03/2018 by Dani\nAvui publiquem una entrevista a la nostra jugadora Cristina Durany. Juga com a portera al nostre Sènior Femení. Farem un repàs al futsal femení, a com es viu aquest esport des de la sempre complicada porteria i moltes coses més.\n– Quant temps fa que practiques esport?\nDes de sempre. He tingut la sort que a casa meva sempre s’ha fomentat l’esport des de ben petites.\n– Quins esports has practicat durant la teva vida?\nA nivell federat o de competició: futbol sala i tenis. Per oci: natació, esquí, pàdel i trekking. M’he compromès a fer una cursa 10K al Maig amb el meu pare, però encara haig d’entrenar molt per ser runner.\n– Per què t’agrada el futbol sala?\nEl futbol sala m’agrada perquè és un esport en equip, requereix molta tècnica, de bona qualitat física i sobretot molt de cap i de cor. Cap per saber llegir un partit, adaptar l’estratègia i mantenir-se ferma quan les coses no van bé. I cor perquè és un requisit clau per a sortir a jugar. Jugar de tot cor amb les companyes és clau per divertir-se i gaudir-ne.\n– Com coneixes/arribes a Babar?\nVaig conèixer el Babar a través d’una jugadora, amiga d’una amiga meva, en un torneig de futbol sala. Em va convidar a venir a provar perquè l’equip femení buscava una portera, i aquí hi sóc.\nSempre en tensió\n– Què creus que diferencia el Babar d’altres clubs?\nEl Babar és un club que forma part d’una fundació com la Fundació Pare Manel. Amb això ja ho dic tot. No es tracta només d’un club de futbol sala, sinó d’un club on l’esport s’utilitza com a eina d’igualtat, integració i cohesió social. Encara que sembli un tòpic, el Babar és una gran família.\n– Quins valors aporta un esport col·lectiu en l’educació dels més petits/es i no tan petits/es?\nEls esports col·lectius, sens dubte, aporten molts dels valors essencials per a la vida, tant en l’àmbit personal com en l’àmbit professional. Valors com el treball en equip, el respecte i l’honestedat, l’ordre i la disciplina, l’esforç, encaixar les frustracions, assumir responsabilitats, aprendre a perdre i encara més important, aprendre a guanyar. Quan una persona practica o ha practicat un esport en equip, es nota. Hi ha una mena de germanor que posa de manifest tots aquests valors i genera una confiança gairebé cega.\n– Què milloraries del club on jugues? (instal·lacions, barri, material…)\nQuant a l’atenció al jugador o el personal del club, evidentment res… En tot cas, el millor regal que podríem tenir els/les jugadors/jugadores seria un pavelló on entrenar i jugar els partits. No dependre de la pluja, el fred o el terra humit.\n– Creus que el futbol sala es viu diferent des d’una porteria? Coincideixes en que els/les porters/es han d’estar fets/es d’una altra pasta?\nAbsolutament. Des de la porteria es veu tot. La porteria és una posició clau i estratègica. Com a últim/a jugador/a, el/la porter/a no pot cometre errors, però pot corregir la posició de l’equip, motivar la resta de jugadors/es i facilitar l’inici d’atac i contraatac. Per tant, no sé si els/les porters/es han d’estar fets d’una altra pasta, però el que si han de tenir i treballar són una sèrie de qualitats com la velocitat de reacció física i mental, la motivació i organització de l’equip, la intuïció, força mental, reflexes, etc.\n– Sigues sincera, què prefereixes: Guanyar un partit on et fiquen molts gols, o empatar un partit on salves molts gols i es rescata un punt gràcies a tu?\nSincerament, prefereixo un partit on no “hagi de fer res”, és a dir, on la meva intervenció física sigui quasi nul·la, perquè això vol dir que les meves companyes han jugat amb ordre, han equilibrat la defensa amb l’atac, han mantingut les posicions de defensa a la perfecció. I quan això passa, és perquè hi ha un diàleg continu entre totes, si aconseguim una defensa precisa, la pilota no arriba a porteria i per tant no hi ha gols. Així que prefereixo aquells partits on només arriben 4 o 5 pilotes i “no haig de fer res”, perquè significa que el mèrit ha estat jugar constantment amb el cap, observant el rival, anticipant-nos a les seves jugades i evitant que s’apropin a la porteria coordinant la defensa.\nPerò en definitiva, sempre m’agrada guanyar.\n– Has viscut o vist alguna situació desagradable en un camp de futbol sala envers alguna dona?\nNo. I seria molt trist que passes. No només al camp, en qualsevol esport, professió o àmbit familiar, social, etc. Tolerància zero.\n– Creus que l’esport femení té totes les eines necessàries per créixer?\nL’esport femení no necessita cap eina per créixer. El creixement de l’esport femení no depèn de l’esport en si o de les dones, depèn de la societat. I a la societat li manquen moltes eines perquè l’esport femení tingui el mateix reconeixement que l’esport masculí. El fet que culturalment es relacioni segons quin esport amb el gènere, limita la seva visibilitat. És una qüestió cultural i social on tots ens hem de sentir responsables i compromesos amb el canvi. Que practicar el futbol o la gimnàstica, no sigui cosa de nens o cosa de nenes. Que sigui cosa de qui ho vulgui practicar.\n– Per què creus que no hi ha més dones que practiquen esports?\nCrec que hi ha moltes dónes que practiquen esports. I aquelles que no ho fan, que ho facin. Els canviarà la vida.\n– Quina opinió et mereix que a la societat d’avui dia vengui més l’aniversari de la germana de Neymar que un triomf en l’esport femení?\nQuants anys ha fet? És broma. Això reflexa directament la nostra societat. És responsabilitat de tots. Hi ha molta feina a fer per a aconseguir el canvi cultural i de mentalitat que necessitem.\nCategories Babar entitats Famílies Notícies Nou BarrisTags Babar esport futsal nou barris roquetes Verdum


Acord entre Gas-Gas i els treballadors per l'ERO\nEl 70% de la plantilla de Torrot-Gas Gas avala l'acord per l'ERO temporal\nL'expedient, que afecta 128 treballadors, es començarà a aplicar a partir de dilluns i s'allargarà fins a finals d'any\ndijous, 4 de juliol 2019 - 21:53h\nEl fabricant de motos complementarà un 10% de l'atur als treballadors que es vegin afectats per l'expedient | CatalunyaDiari.cat\nEl 70% de la plantilla de Torrot-Gas Gas ha avalat l'última proposta que va fer l'empresa i d'aquesta manera es tanca un acord per a l'ERO temporal. L'assemblea de treballadors, que s'ha celebrat de manera simultània a les diferents seus de la companyia (Salt, Madrid i Cadis) ha avalat els diferents punts que el fabricant de motos va oferir al comitè i sindicats.\nEntre aquests, complementar un 10% la prestació d'atur, respectar les pagues extra i les vacances i pagar 900 euros lineals a aquells a qui s'obligui a estar-se a casa quan es comenci a aplicar l'ERO. Dels 104 treballadors que han participat en l'assemblea, 73 han votat a favor de la proposta, 29 ho han fet en contra i hi ha hagut dues abstencions. L'ERO temporal es farà efectiu aquest proper dilluns i durarà fins a finals d'any.\nDurant aquest temps, els treballadors aniran a l'atur en funció de les necessitats de producció. Martínez ha explicat que, a partir del moment en què els primers treballadors surtin de la fàbrica, es constituirà una comissió de seguiment de l'ERO, que s'anirà reunint periòdicament cada dimecres per garantir que es compleixi l'acord. Els treballadors de la companyia, que fabrica motos elèctriques i de trial, han donat el vistiplau a les compensacions que l'empresa va oferir al comitè i als sindicats aquest dimarts.\nAtur, pagues extra i vacances\nL'empresa permetrà que els treballadors puguin recuperar les vacances durant l'any vinent | CatalunyaDiari.cat\nSegons fixa el pacte entre els parts, el fabricant de motos complementarà un 10% de l'atur als treballadors que es vegin afectats per l'expedient. A més, com que aquells a qui ara s'enviï a casa no podran cobrar la prestació fins al setembre, la companyia també els farà un avançament lineal de 900 euros perquè puguin acabar de passar l'estiu abans no comencin a percebre el subsidi.\nTorrot-Gas Gas també garanteix que retornarà econòmicament el 50% de l'atur que generin aquells treballadors afectats per l'ERO. Això sí, en aquest cas la mesura no es començarà a aplicar fins al 2020. Quan s'aixequi l'expedient, la companyia calcularà cas per cas quina quantitat han de rebre tots aquells que temporalment hagin perdut la feina i els l'anirà abonant.\nPer últim, l'empresa permetrà que els treballadors puguin recuperar les vacances durant l'any vinent i els ha garantit que tampoc perdran la paga extra. La plantilla la cobra prorratejada i Torrot-Gas Gas els pagarà les quantitats pendents d'aquest 2019 a partir del segon semestre de l'any que ve.\nLa majoria, a la fàbrica de Salt\nEn total, l'ERO afectarà 128 treballadors. D'aquests, 95 treballen a la fàbrica que Torrot-Gas Gas té a Salt. N'hi ha onze més que treballen a Vilablareix i els restants es reparteixen entre les oficines de Mataró, Madrid i Cadis.\nMotor Madrid Salt Mataró Andalusia Empreses Gironès Maresme


Ràdio Tordera – A l’espera de la jornada d’avui de mobilitzacions, els primers equips torderencs disputaran aquest proper cap de setmana la majoria dels seus partits com a locals\nA l’espera de la jornada d’avui de mobilitzacions, els primers equips torderencs disputaran aquest proper cap de setmana la majoria dels seus partits com a locals\noct. 18, 2019App, Esports\nDavant d’una nova jornada de mobilitzacions i reivindicacions amb una vaga inclosa, les entitats esportives torderenques estan pendents de les decisions que puguin prendre les federacions vers la disputa de la propera jornada de lliga.\nQui obrirà la tarda del dissabte serà el CFTordera amb una gran festa pel futbol torderenc. A les 16:30h el municipal d’esports acollirà la presentació dels equips per aquesta temporada. A les 18:00h el partit del primer equip de la 3cat16 contra el Farners “B”. A la mitja part de l’enfrontament botifarrada popular. Podreu seguir el partit en directe per Ràdio Tordera.\nA les 20:00h arribarà l’estrena del CPTordera a l’OK Lliga Plata. Els grocs i vermells es desplacen fins a la pista del CP Manlleu en aquesta primera jornada de competició. Podreu seguir el duel per aquesta freqüència.\nDe cara a diumenge, a les 12:15h el sènior femení de la 1a catalana rebrà la visita del AESE A al pavelló dels Països Catalans. Un altre partit que es podrà seguir per la 107.1FM.\nI l’Athletic Club Tordera Parc disputarà la tercera jornada de lliga també al pavelló dels Països Catalans. S’enfrontaran al Girona i també podreu escoltar el partit en directe a través d’aquesta sintonia.\nSuspesa l’obra de Teatre d’Òmnium Alt Maresme a Tordera. Es manté la trobada de socis de dissabte. Protecció Civil de Tordera compta amb una unitat canina especialitzada en la busca de persones desaparegudes


El Govern obre el procés de licitació per la gestió del Centre FP d’Automoció a Martorell – La Bústia\nEl Govern obre el procés de licitació per la gestió del Centre FP d’Automoció a Martorell\nPer Redacció / La Bústia 1 d'agost de 2019 a les 9:00 0 559 Visites\nS’aproven les bases pel desplegament del model català de formació professional dual\nLa Generalitat, sindicats i patronals han aprovat les bases pel desplegament del model català de formació professional dual. El conseller de Treball, Afers Socials i Famílies, Chakir el Homrani, ha anunciat que el Govern ha obert el procés de licitació de la gestió del Centre de Formació Professional d’Automoció a Martorell. Una comissió anomenada Comissió Rectora del Sistema de la Formació i Qualificació Professionals serà l’encarregada de d’impulsar l’estratègia fixada pels diversos agents en aquest àmbit.\nAquesta estrategia s’emmarca en nou prioritats que es duran a terme entre els anys 2020 i 2021. La comissió s’encarregarà d’enllestir el calendari d’execució i el document de bases del model català de formació profesional dual. Tot passa perquè els estatuts de l’Agència Pública de Formació i Qualificació Professionals de Catalunya s’aprovin després de l’estiu i que l’entitat sigui una realitat el 2020.\nEl gener passat, l’Ajuntament va enviar un requeriment a la Generalitat reclamant el retorn dels terrenys on hi ha les instal·lacions, si no es posaven en marxa amb celeritat. En la visita del president Torra al centre, el maig passat, l’aleshores regidora d’Ensenyament, Núria Canal va subratllar que la pressió del consistori havia estat determinant per desencallar el projecte.


WebQuest: ENERGIES RENOVABLES\nFes una recerca sobre energia eòlica i respon:\nPrincipi de funcionament, quin recurs utilitza\nTipus de maquinari utilitzat per generar energia elèctrica eòlica\nInstal·lacions més importants al mon i a Espanya\nPot cobrir totes les necessitats energètiques d’un habitatge?\nQuines instal·lacions coneixes al territori Espanyol i a la comunitat Valenciana?\nBusca i informació sobre energia solar fotovoltaica i respon:\nQuin rendiment real té una placa fotovoltaica?\nQuina vida mitja te una instal·lació fotovoltaica?\nQue diferencia hi ha entre una instal·lació aïllada i una connectada a la xarxa?\nFes una recerca sobre energia solar tèrmica\nQue tipus coneixes?\nOn es pot instal·lar?\nFes una recerca sobre energia hidràulica\nPot cobrir totes les necessitats energètiques d’un habitatge\nTEST DE COMPRENSIÓ\nDe l'energia geotèrmica, que pots dir?\nQue dos tipus de generació d'aquesta energia hi ha?\nDiferencia entre energia geotèrmica de baixa temperatura i d'alta temperatura.\nQuina profunditat cal fer per una instal·lació geotèrmica d'alta temperatura.\nEn què consisteix la calefacció i/o refrigeració de districte?\nQuina temperatura pot arribar a tindre aquest tipus d'energia?\nQuin diàmetre pot arribar a tindre les aspes d'un molí de vent?\nQuina velocitat lineal pot arribar a tindre la punta del rotor d'un molí de vent?\nBusca altres tipus de energia renovable i fes una xicoteta explicació de en què consisteixen.\nDesprés, tots els experts deuran reunir-se per realitzar un intercanvi, una posada en comú del que han aprés.\nAmb tota la informació obtinguda, tots els membres del grup elaboraran un resum organitzat on exposaran les dades obtingudes per a cada tipus d’energia i poder comparar-les.\nPer cada tipus d’energia:\nAvantatge, inconvenients, rendiment, cost, inversió, amortització, impacte amb el medi, opinió personal, etc...\nDe totes les energies renovables que heu vist, quina és la que més vos agrada, quina és la que menys?, raoneu el perquè.\nHi ha alguna energia que pot abastir per ella mateixa les necessitats globals? O és necessari combinar-les. En quina proporció?\nAmb tota la informació anterior tots els membres del grup elaboraran un informe organitzat on exposaran dades tot el que han aprés.\nHeu d'incloure informació sobre totes elles, ressaltant les característiques més importants de cadascuna, els aspectes més rellevants, rendiment, cost, inversió, amortització, impacte amb el medi, etc. així com les diferències més significatives entre elles.\nPer a realitzar la vostra recerca sobre les energies renovables, podeu consultar manuals, enciclopèdies, revistes.... i sobretot en la xarxa, perquè aquesta activitat té com a finalitat també augmentar la destresa en la resseca d’informació de la xarxa.\nRecordeu fer una referència als fons on heu trobat les diferents informacions.\nPer últim, envieu el vostre informe en format WORD i PDF a la direcció que s’adjunta al final de la pàgina. Aquesta informació podrà ser consultada per la resta de grups d'investigació existents al Drive de classe.\nCAL FER UN GUIÓ PER A EXPOSAR EL TREBALL A CLASSE.


AMAZONES I NIÀGARA Curs 19-20: EDUCACIÓ FÍSICA\nEstem a la darrera setmana del curs i això ja s'acaba!\nUs proposo una activitat divertida i fàcil de practicar!\nMireu el vídeo i qui vulgui pot enviar vídeo o imatges a\nUs desitjo molt bones vacances a tothom!!\nUna abraçada gegant nois i noies!\nAvui us he preparat una proposta que espero que us agradi molt i ho passeu genial mentre la feu!\nMireu el vídeo molt atentament!\nAvui us portem una proposta conjunta. La Sonso, l'Helena i jo, ens hem posat d'acord, per fer una mateixa tasca on es treballaran aquestes 3 assignatures.\nUna forta abraçada i fins la propera proposta!\nQui vulgui pot enviar vídeos a\nBon dia Amazones i Niàgara!!\nUn dimarts més i tornem a fer proposta d'Educació Física!\nM'han agradat molt totes les ruletes d'animals que m'heu enviat. Espero que us hagi agradat i així, hàgiu passat una bona estona imitant animals mentre jugueu.\nAvui us porto una proposta, que crec, que us agradarà molt també!!\nQuan mireu el vídeo, veureu que surt el meu fill mitjà, en Biel, fent una explicació d'un circuït i després fent el circuit sense cap explicació. El que m'agradaria que feu és que penseu un circuït, el que vulgueu, amb el material que tingueu per casa, l'expliqueu i per últim el feu sense explicacions.\nAVUI TREBALLAREM EDUCACIÓ FÍSICA AMB LA TASCA SEGÜENT.\nCONTINUAREM AMB LES ACTIVITATS D'EXPRESSIÓ CORPORAL, FENT IMITACIONS D'ANIMALS.\nMIREU EL VÍDEO I ENVIEU IMATGES I GRAVACIONS DE LA VOSTRA RULETA DELS ANIMALS A\nFINS DIMARTS VINENT AMAZONES I NIÀGARA!\n5 - 05- 2020\nTornem a ser dimarts i avui porto una proposta d’expressió corporal!\nUs he buscat una música adequada perquè feu aquesta activitat.\nEstireu el vostre cos amb l’esquena tocant el terra, tanqueu els ulls i escolteu la música que sona. La vostra esquena és la única part del cos que ha d’estar, tota l’estona que sona la cançó, tocant el terra. Les altres parts del cos s’han de moure, com cadascú/na de vosaltres vulgui però sempre al ritme de la música!\nSi voleu podeu enviar imatges o un vídeo fent aquesta activitat al correu educaciofisica@escolamarenostrum.com\nAquesta és la música que heu de ballar estirats/des a terra. Recordeu que l'esquena sempre ha d'estar tocant el terra.\nUs poso el vídeo perquè si després de fer la tasca d'avui la voleu ballar dempeus!\nHola Amazones i Niàgara!!\nCom esteu? Espero que les Olimpíades de la setmana passada hagin anat d’allò més bé. Jo he vist unes súper Olimpíades fantàstiques en les imatges i vídeos que m’heu anat enviant!\nSegur que ho vau passar PIPA!!\nAquesta setmana seguirem treballant jocs d’expressió corporal i sensorials.\n1. JOC DE LA FOTOGRAFIA\nPer fer aquest joc necessitem tenir molt activat el sentit de la vista. Li demanen a algú de la família que ens prepari la primera imatge i un cop està preparada la hem d’observar durant 10 segons, molt atentament. Un cop han passat aquests 10 segons tanco els ulls i el mateix familiar fa un petit canvi en la imatge (treu algun element o el col.loca en un altre lloc). Quan puc tornar a obrir els ulls he de pensar en quins elements estan moguts o ja no hi són.\nexemple: jo ho he fet amb els peluixos dels meus fills.\nFOTO AMB ELEMENTS CANVIATS\n2.EL DIBUIX AMAGAT\nEn aquesta activitat haurem de concentrar la nostra energia en el sentit del tacte. Li demanareu a algun familiar que us faci un dibuix a la vostra esquena i vosaltres haureu d’intentar esbrinar què és el que ens han dibuixat amb els dits.\nUn cop acabat el dibuix i endevinat què és, es canvien els papers. Ara tu dibuixes i el familiar endevina.\n3. ENDEVINA QUI ÉS o QUÈ ÉS.\nAmb algú de la família, un dels dos tancarà els ulls i tocarà la cara de l’altre, per intentar esbrinar qui és. Evidentment el que tanca els ulls no pot saber qui posarà la cara al seu davant. En el cas de no poder fer aquesta modalitat, haurem d’intentar esbrinar quins objectes estem palpant.\nEn aquesta activitat també necessitarem tenir un molt bon sentit del tacte.\nESPERO QUE GAUDIU MOLT FENT LES PROPOSTES!!!\nFINS DIMARTS VINENT!!\nCom esteu? Jo tinc moltes i moltes ganes de què veieu el vídeo que us he preparat...crec que us agradarà molt!!\nDeixarem de banda els jocs sensorials i l'expressió corporal aquesta setmana per fer aquesta proposat tan xulaaaaa!!\nJo ho he fet aquest cap de setmana i als meus fills els hi ha encantat!!\nMireu el vídeo i feu unes Olimpíades a casa vostra. No cal que siguin les mateixes proves que surten a la gravació, però alguna d'elles estaria bé.\nSi podeu fer fotos mentre feu les Olimpíades i les envieu al meu correu electrònic educaciofisica@escolamarenostrum.com podré veure com ho heu fet de bé!!\nGaudiu tant com jo quan ho vaig fer!!\nMolts petonets voladors per tothom.\nTinc moltes ganes de veure-us!!! Com esteu?\nJa han passat les vacances de Setmana Santa i comença el 3r trimestre. Ja sabeu que és l'últim, abans de les vacances d'estiu!!!!\nTots els dimarts, de cada setmana, penjaré unes propostes d'activitats perquè treballem amb el nostre cos, a veure si el movem com cal, que no volem que s'espatlli!!!\nAquest trimestre començarem treballant Jocs D'expressió corporal i sensorials. Podrieu començar buscant informació d'aquestes dues paraules (Expressió Corporal i Jocs sensorials).\nUn cop ja sabeu que volen dir, us proposo aquestes 3 activitats per aquesta setmana:\n1. Ball de bojos: heu d’anar ballant al ritme de la música. (música variada).\n2. Quina cara? Quines expressions facials coneixem?\nEns organitzem per parelles, amb el pare, la mare, el germà o la germana, un davant de l’altre i expressem les emocions que un dels dos va dient: alegria, por, sorpresa, fàstic, fred, enfadat, calor, plor, pudor, boníssim, exquisit, amarg, vergonya ...\n3.Concurs de carotes: ens pensem una carota. Després d’un en un les representem. Fem votacions a veure quina ha agradat més.\nEns hem centrat en l'expressió corporal facial (de la cara), un altre dia farem servir tot el cos.\nSeguiu ballant i movent molt el vostre cos.\nBona tarda nens i nens de Amazones i Niàgara, torno a ser la Blanca.\n1. Dibuixa un mapa de casa teva a un full en blanc i juga a amagar coses amb el teu pare, mare, germà o germana. Marqueu amb una creu allà on heu amagat l'objecte i aneu jugant a orientar-vos. Així practiqueu l'orientació d'aquests dies.\n2. Agafeu les senyals de la imatge que penjaré a continuació i podeu fer un memori per jugar a casa i així podreu anar recordant-les.


L'Ajuntament estrena una nova àrea de joc infantil al pati del Casino i inicia la millora de 23 parcs infantils de la ciutat - Ajuntament de Manresa\nL'Ajuntament estrena una nova àrea de joc infantil al pati del Casino i inicia la millora de 23 parcs infantils de la ciutat\nManresa ha guanyat una àrea de jocs per a infants de 0 a 12 anys al centre de la ciutat. Aquest dimecres a la tarda s’ha estrenat oficialment el nou parc infantil del pati del Casino, un projecte que dona resposta a una de les propostes guanyadores del pressupost participatiu del 2018. A la vegada, les noves instal·lacions incentiven la utilització d’un espai públic que, malgrat la seva situació privilegiada i la seva vinculació a un equipament cabdal, te? una funcionalitat sovint molt restringida que només esdevé intensa en ocasions molt puntuals.\nEl pressupost d’execució és de 76.972,94 euros. Es tracta d’una actuació que estava contemplada al pressupost del 2019.